**ДОДАТНА ОБЈАШЊЕЊА 02-15/15:**

19.02.2015.

1. **Питање:** Зашто у критеријумима за вредновање понуда, није наведена и цена појединих резервних делова карактеристичних за Сервере, Радне станице. Штампаче и Факс апарате?

**Одговор:** Према члану 85. Закона о јавним набавкама, Наручилац задржава право да сам одабере које ће критеријуме користити за оцењивање понуда.

1. **Питање:** Зашто у конкурсној документацији није наведено какви се делови уграђују у сервисиране уређаје, тј да ли се уграђују оригинални делови, неоригинални делови или већ коришћени половни делови?

**Одговор:** На страни 11 као и на страни 19 конкурсне документације јенаведено да се врши уградња нових делова. Такође на страни 18 конкурсне документације је наведено да ће се уградња резервних делова вршити по важећем ценовнику понуђача на дан уградње, а на основу сачињеног записника између представника понуђача и представника ГО Вождовац. У Моделу уговора на страни 29 и страни 33 у Члану 5. јасно пише да је „Извршилац обавезан да уговорене услуге пружа по правилима струке и највишим стандардима за обављање послова из члана 4. овог Уговора“. Одговорно лице код Наручиоца ће контролисати да ли су услуге извршене по свим правилима струке. Такође Вам напомињемо да овај податак није од значаја за вредновање понуда, јер као што Вам већ и пише у конкурсној документацији на страни 4, страни 11 и страни 19 критеријум за оцењивање понуда је економски најповољнија понуда.

1. **Питање:** Зашто у конкурсној документацији није стриктно наведено, да се замењени делови обавезно достављају са поправљеним уређајем кориснику на увид?

**Одговор:** Наручилац на основу члана 61. Закона о јавним набавкама задржава право да сам припрема садржину и услове у конкурсној документацији. На страни 29 и страни 33 Модела уговора у члану 4. Члану 5. члану 6 и члану 7. Детаљно је описано на који начин Наручилац контролише извршење услуге као и то да је Извршилац у обавези да поднесе детаљан извештај о извршеном сервису.

1. **Питање:** Зашто у конкурсној документацији нису обликоване партије по логичним целинама, јер у Партији бр 1 нема места за факс апарате, то је требало да буде у посебној партији?

**Одговор:** Наручилац сам задржава право да обликује набавке онако како мисли да треба упоређујући тржиште и све услове који му помажу зарад бољег формирања плана набавки, придржавајући се Закона о јавним набавкама. Такође ако мислите да не можете или нисте у стању да одговорите на захтеве Наручиоца из конкурсне докуметације, према члану 80 и члану 81 Закона о јавним набавкама можете доставити заједничку понуду или понуду са подизвођачем (како је и описано у конкурсној документацији на страни 8, страни 20, страни 21 и страни 22).

1. **Питање:** Констатујемо да цена радног сата није иста за одржавање Сервера, Радних станица, Штампача и Факс апарата, све су то различити послови, тако да су и цене радног сата различите.

**Одговор:** Критеријум за оценивање понуда је економски најповољнија понуда. На понуђачу остаје како ће формирати цену свог радног сата.

1. **Питање:** Пондере које сте одредили не представљају реални однос код вредновања понуда?!

**Одговор**: Према члану 85. Закона о јавним набавкама, Наручилац задржава право да сам одабере које ће критеријуме користити за оценивање понуда. Дакле, у овом смислу оно што за Вас не представља реални однос вредновања за Закон о јавним набавкама и Наручиоца представља.

1. **Питање:** Такође Вас молимо да нам пошаљете имена фирми којим сте послали ПОСЕБНЕ захтеве за понудом?

**Одговор:** Посебни захтеви за понудом нису послати ниједном понуђачу. Јавни позив и конкурсна документација су окачени на Порталу јавних набавки као и на сајту ГО Вождовац. Такође Вас обавештавамо да на основу члана 14. Закона о јавним набавкама нисмо дужни да Вам дајемо било какве информације које би значиле повреду поверљивости података до отварања понуда.

1. **Питање:** Из свега наведеног, предлажемо Вам да уважите наше предлоге, да попуните Вашу конкурсну документацију и продужите рок за доставу понуда.

**Одговор:** Из свега наведеног Вам наводимо да смо поштовали свих пет начела јавнх набавки, као и да смо радили строго како Закон о јавним набавкама налаже и самим тим не можемо мењати конкурсну документацију нити продужавати рок за достављање понуда јер смо дужни да у свим фазама поступка јавне набавке обезбедимо једнак положај свим понуђачима.